[{"text_idx": "#000008", "text": "Daeth Aashu i Brifysgol Bangor fel myfyriwr yn y lle cyntaf i wneud ei hail gwrs Meistr mewn Gweinyddu Busnes (MBA \u2013 Rheoli Gwybodaeth) a graddiodd gyda rhagoriaeth yn 2013. Cafodd gyfle i ymuno a\u0302\u2019r Swyddfa Ymchwil a Menter fel rhan o\u2019r prosiect KESS yn 2014 ac ers hynny mae wedi cefnogi\u2019r gwaith o reoli Skills Forge ar gyfer prosiectau Meistr Ymchwil a PhD KESS."}, {"text_idx": "#000010", "text": "Ym maes TG a Rheolaeth Addysg Uwch y mae ei chefndir. Ar o\u0302l cwblhau ei gradd Meistr gyntaf mewn Rhaglenni Cyfrifiadurol yn y College of Engineering Trivandrum (CET), yr India, bu\u2019n gweithio fel hyfforddwr cyfrifiaduron mewn sefydliadau yn yr India ac Oman. Yna bu Aashu yn gweithio i\u2019r Middle East College (MEC), Oman, sef sefydliad Addysg Uwch o fri sy\u2019n gysylltiedig a\u0302 Phrifysgol Coventry (DU) fel darlithydd Cyfrifiadureg. Yn ystod ei hamser yn y sefydliad, bu\u2019n gweithio hefyd fel Uwch Swyddog Sicrhau Ansawdd a Swyddog Polisi, yn cydlynu a rheoli nifer o wahanol brosiectau oedd yn ymwneud ag Archwilio a Sicrhau Ansawdd mewn Addysg Uwch. Mae\u2019r holl brofiadau hyn wedi ei helpu i gael gwybodaeth werthfawr am weinyddu a rheoli ym maes addysg uwch."}]